# Benetan Be Teatroa

Benetan Be Teatroa antzerki-konpainia Patricia Urrutiak (Bilbo, 1977) ZUBI deialdiaren eta Eusko Jaurlaritzaren Kultura Sailaren bultzadarekin 2017an abian jarritako egitasmoa da. “Euskara hutsean antzerkiaren bitartez bizitzan sortzen diren galdera, zirrara, eta beharren aurrean hausnarketarako sormen gunea" (Urrutia) izateko indarrez jaio zena. Urrutia da Benetan Be Teatro-aren zuzendari artistikoa, ekoizlea eta dramaturgoa. Proiektuak berak abiatzen baditu ere, elkarlanean aritu ohi da, besteak beste: Elena Olivieri, Asier Ituarte, Idoia Beratarbide, Rober Quintana, Pablo Ibarluzea, Jon Zumelaga, Edu Berja, Maja Skovush eta Esther Terradasen bidelaguntzarekin.

## Ezaugarriak

Benetan Be Teatroaren sorkuntza lanetan musika eta antzerki sorkuntza elkarren eskutik doaz. Euren lanean nabarmentzen dira testu eta dramaturgia sakonak, zuzeneko musika originala eta hizkuntza eszeniko ezberdinak uztartzea, beti ere aktoreen lana erdian dagoela (txotxongiloak, antzerki fisikoa, clown eta bufoia…). Umoretik heltzen diete jorratzen dituzten gaiei. Haurrentzako eta gazteentzako antzerkia egiten dute nagusiki, helduentzako proposamenak ere taularatu badituzte ere.
   «Benetan Be konpainiak bere azken sorkuntza, oraingo honetan umeentzat bereziki egina dena, helduok harekin asko gozatu dugun arren(… ) badago zerbait, desberdin egiten duena. Zer ote da, ordea? Agian, umeen munduan konplexurik gabe eta moralismorik gabe sartu izana, freskotasun osoz, ez ustezko freskotasun artifizial baten bidez. Agian, hain agerikoa izatea hegazti haien atzean benetako pertsona helduak zeudela, euren artean jolasten eta ederto pasatzen umezaroan bezala (…)»
   Agus Perez, "Txorien intimitatea" (Berria, 2022)

## Taularatutako antzezlenen zerrenda

* 2018an Inondik Inora estreinatu zuten. Umorea eta poesia, musika zuzenean eta panpinak, euskara eta ingelesa uztartuz, jakin-mina eta desobedientzia sustatzen dituen haurrentzako antzezlana.
* 2020an Porno vs Afrodita (edo I ❤️#gorkaurbizu), estreinatu zuten. Heziketa sexual eta afektiboa ardatz hartuta, gazteei eta helduei zuzendutako umorezko antzerkia. Dena, zuzenezko musikaz blai. Pandemiaren erdian, Euskal Herriko bazterrak astindu zituzten euren ergelkeria sexual eta afektiboez ikusleekin batera barrez lehertzen. «Hala ere, inork ez dezala pentsa produktu didaktiko onbera horietako baten aurrean gaudela: ez. Eta horregatik gustatuko zaie gehiago helduen pedagogiari alergia dioten gazte ikasleei, onberatasun mota hori nekez jasaten dugunoi gustatu zaigun bezainbeste. Eta gero, Patricia Urrutiak bere ekimen agorrezinaz eta mundu-ikuskera aurrerakoi eta baikorraz josi duen artista sare zabala hartu behar dugu kontuan: Pablo Ibarluzea eta Elena Olivieri zuzendaritzan, Asier Ituarte musikan, Amaia Garate Olano eszenografian, Juanjo Otero eta Jon Zumelaga harekin batera taula gainean...» Agus Perez "Lagun finlandiar bat" (Berria, 2021)
* 2022an Batetik Bestera, antzerkia, musika, txotxongiloak eta umorea uztartuz, txorien migrazioen bitartez, gizakion migrazioen gainean hausnarketa bultzatzeko grinaz abiatu zuten.
* 2023ko abenduan Batetik Bestera diskoa aurkeztu zuten DA-n, zuzeneko kontzertuarekin. Batetik Bestera antzezlanaren sorkuntza prozesuan zehar, sortutako abestiekin batera, kanta berriak osatu eta grabatu zituzten Patricia Urrutiak, Andrés Letamendiak eta Josu Aginagak. Kanta sorta horrek gure itsaslabar, hezegune eta paduren biodibertsitatea ditu hizpide. Hala nola partekatzea, jakin-mina, kultura ezberdinen ezagutza eta bestelako erronka txiki eta handiak.
* 2024en Batetik Bestera: Kontzertuaren birari ekin zioten. Kalean zein areto barruan eskaintzen duten haurrei eta familiei zuzendutako kontzertua. Musika, umorea, antzerkia eta poesia uztartzen dituen sorkuntza originala.

## Argitalpenak

* Porno vs Afrodita (edo I ❤️#gorkaurbizu) (Susa, Ganbila, 2021)
* Batetik Bestera diskoa, (Benetan Be, 2023)
* “Esperantzara Kondenatuak” artikulua, Bidenteak gara (EHAZE, 2020)
* “Teloneraren harrotasuna”. Eneritz Artetxeren Isiltasuna (Susa, Ganbila, 2020) testuaren hitzaurrea.

## Erreferentziak

* ↑ Kulturaz Kultur Kooperatiba. (2018-10-05). Elkarrizketa: Patricia Urrutia (Benetan Be antzerki taldea). (Noiz kontsultatua: 2024-11-02).
* ↑ «“Porno vs Afrodita”: zuzeneko musika, umorea eta pasioak, antzerki obra batean» EITB 2021-01-21 (Noiz kontsultatua: 2024-11-02).
* ↑ PORNO vs AFRODITA edo I ♥#gorkaurbizu komedia musikaz blai dator | Bilbo Hiria irratia. 2021-02-18 (Noiz kontsultatua: 2024-11-02).
* ↑ PIPERPOLIS: “PORNO vs AFRODITA (edo I #gorkaurbizu)” Benetan Be taldearekin solasean | Bilbo Hiria irratia. 2022-03-15 (Noiz kontsultatua: 2024-11-02).
* ↑ «Lagun finlandiar bat» Berria 2021-02-02 (Noiz kontsultatua: 2024-11-02).
* ↑ ««Norbere ezintasuna kolektibo sentitzea oso interesgarria da»» Berria 2021-03-10 (Noiz kontsultatua: 2024-11-02).
* ↑ «Porno vs Afrodita eta musika-izarrenganako lilura, gaztetxeko azken kontzertuan» EITB 2021-01-15 (Noiz kontsultatua: 2024-11-02).
* ↑ Mondraberri. (2021-01-17). Amaiako aforoa bete du ‘Porno Vs Afrodita’ euskal antzezlan-kontzertuak | Mondraberri Arrasateko Ataria. (Noiz kontsultatua: 2024-11-02).
* ↑ «Patricia Urrutia: "Garrantzitsua da esan nahi dudana era egokian adieraztea umeak infantilizatu gabe" - Uribe kosta» Hiruka.eus (Noiz kontsultatua: 2024-11-02).
* ↑ «Txorien intimitatea» Berria 2022-11-01 (Noiz kontsultatua: 2024-11-02).
* ↑ ««Txoriek ere ez dakite bidaia amaituko duten, edo inoiz itzuliko diren»» Berria 2023-01-24 (Noiz kontsultatua: 2024-11-02).
* ↑ (Gaztelaniaz) «Kultura.eus (2022-2023) (27/10/2022)» EITB (Noiz kontsultatua: 2024-11-02).
* ↑ «Kultur leihoa (2022/10/27)» EITB 2022-10-27 (Noiz kontsultatua: 2024-11-02).
* ↑ (Gaztelaniaz) «(26/10/2022) Kulturklik: Propuesta cultural de SAREA» EITB 2022-10-26 (Noiz kontsultatua: 2024-11-02).
* ↑ “Batetik bestera” antzezlana migrazioak ditu abiapuntu | Bilbo Hiria irratia. 2022-11-29 (Noiz kontsultatua: 2024-11-02).
* ↑ PIPERPOLIS: Batetik bestera diskoa | Bilbo Hiria irratia. 2023-11-14 (Noiz kontsultatua: 2024-11-02).

## Ikus, gainera

* Euskal Herriko Antzerki taldeen zerrenda
* Euskal Antzerkigintza
* Ganbila bilduma

## Kanpo estekak

* Benetan Be Teatroa webgunea
* Inondik Inora antzezlanaren webgunea
* Inondik Inora antzezlanaren bideo osoa, Sala BBK
* Porno Vs. Afrodita (edo I ❤️ #gorkaurbizu) antzezlanaren webgunea
* Batetik Bestera antzezlanaren webgunea
* Batetik Bestera: Kontzertua, ikuskizunaren webgunea
* Batetik Bestera: Kontzertua teaserra. Benetan Be plataforma Youtube
* Benetan Be Youtube kanala
* Benetan Be Spotify kanala
* Datuak: Q131429625